Lucmuiža
Lucmuiža, agrāk arī Luci, ir ciems Ludzas novada Zvirgzdenes pagastā. Izvietojies pagasta vidusdaļā uz ziemeļaustrumiem no Lielā Ludzas ezera pie autoceļa V508 5,5 km no pagasta centra Zvirgzdenes un 274 km no Rīgas. Lucmuižā atrodas Zvirgzdenes bibliotēka, feldšeru-vecmāšu punkts, veikals. Apdzīvotā vieta veidojusies ap bijušās Lucmuižas muižas centru, izaugusi pēckara gados kā padomju saimniecības «Ludza» ciemats.